**НАРОДНО ЧИТАЛИЩЕ „Х Р И С Т О Б О Т Е В – 1 9 0 7 ”**

**3130 гр. Роман, обл. Враца, бул.”Христо Ботев - 1907” №41 тел: 09123/23-24**

**ПЛАН**

**за работата на НЧ “ХРИСТО БОТЕВ - 1907” гр. Роман през творчески сезон 2020/2021 г.**

**I. ОСНОВНА ЦЕЛ:**

**Народно читалище „Христо Ботев - 1907” ще продължи да развива и обогатява културния живот, социалната и образователна дейност в града и общината като отстоява ролята си на духовно средище.**

**Да допринася при запазване на обичаите и традициите на нашия край.**

**Да разширява знанията на гражданите и да ги приобщава към ценностите и постиженията на науката, изкуството и културата.**

**Да осигурява достъп до информация.**

**Въпреки трудностите съпровождани от обявената епидемиологичната обстановка в страната - COVID -19.**

Във връзка с основната цел и в съответствие с финансовите си и творчески възможности НЧ ”Христо Ботев – 1907” ще доразвие следните традиционни направления от читалищната дейност.

**II. ЗАДАЧИ ЗА ИЗПЪЛНЕНИЕ НА ОСНОВНАТА ЦЕЛ:**

**1. Поддържане на библиотека и читалня:**

**1.1.** Библиотеката да продължава да се утвърждава като център за получаване на информация, като се използва наличното оборудване по проекта „Глобални библиотеки” и инициативите, които се предлагат по този проект.

**1.2.** Да се използват всякакви възможности за набиране на средства за обогатяване на библиотечния фонд и МТБ на библиотеката – кандидатстване в проекти, чрез дарения и др.

**1.3.** Да продължи станалата вече традиция работа с първокласниците след ограмотяването им чрез различни мероприятия и рекламни материали да бъдат приобщавани като нови читатели.

**1.4.** Да продължи провеждането на станалите вече традиционни: Будителски уроци за 1 ноември /като се разнообразят начините на предлагане на информацията за събитието/; на „Маратона на четенето”, на „Национална библиотечна седмица”, честване на бележити годишнини на поети, писатели и др. видни личности.

**1.5.** Да продължи провеждането на лятната работа в библиотеката с образователна и развлекателна цел за учениците и възрастните.

**1.6.** Да продължат мероприятията организирани от читалището и литературния клуб. Непрекъснат да бъде процеса на предлагане за отпечатване на творби на членовете на литературния клуб в различни регионални и национални издания, както и

участието им в различни литературни конкурси. Да се поддържат и разширят контактите с литературни клубове от други читалища.

**1.7.** Своевременно да се информира обществеността за новите книги и периодичните издания с цел привличане на читатели.

**1.8.** Според финансовите възможности да се направи абонамент за 2019г.

**2. Развиване и подпомагане на любителското художествено творчество:**

**2.1.** Да продължат да се развиват и утвърждават като традиционни в творческия афиш на читалището следните художествено – творчески и образователни форми:

– фолклорен танцов състав;

– самодейна театрална формация;

– школа по спортни танци;

* курс по английски език за деца – 4 групи

**–** литературен клуб;

– клуб за народни танци и хора (за възрастни);

**2.2.** Основна цел в работата на съставите е да бъде повишено художественото и изпълнителско майсторство.

**2.3.** Да се търси разнообразие и нетрадиционност при предлагането на реализирания художествен продукт – концерт, представление и др. чрез, които да се привлича повече публика и да се набират собствени приходи.

**2.4**. Да се организират прояви в съставите и школите с цел подобряване на емоционалния климат и задържане на участниците.

**2.5.** Да продължи участието на съставите и школите в регионални, областни, национални и международни изяви като за целта продължи да се търси помощта на родители, дарители и органи на местната власт, с цел по – добра мотивация за работа.

**2.6.** Съобразно финансовите възможности на читалището и специфичните нужди на съставите и школите да продължат да се отделят средства /собствени или чрез кандидатстване по проекти/ за имущество, необходимо за нормалната и пълноценна работа на формите.

**3. Обогатяване на културния живот в града и общината:**

**3.1.** Читалището да продължи да бъде водеща страна и инициатор на културните събития в града, като търси помощ за реализирането им. Като традиционни за културния календар на града ще продължим празниците: Панаирни дни на града, Коледа, 3 март, Великден, Майски дни на културата.

**3.2.** В зависимост от финансовите ни възможности да се канят гостуващи изпълнители за концертни, театрални и други изяви с цел разнообразяване на културния живот в града.

**3.3.** Да се търсят възможности за разменни гостувания на самодейни състави.

**3.4.** Да се продължи предлагането на реализирания от съставите на читалището художествен продукт, както в селата от общината, така и в други селища извън от общината, при взаимноизгодни условия за двете страни.

**3.5.** Да продължи представянето на литературни вечери за обсъждане на новоизлезли книги при подходящи поводи.

**3.6.** Да продължи предлагането срещу заплащане на услуги, като “Дядо Коледа по домовете”.

**3.7.** Да продължи традиционната обиколка на Коледарската група

**4. Рекламна дейност на читалището:**

**4.1.** Да се поддържа сайта на читалището с актуална информация.

**4.2.** Популяризиране на работата и постигнатите резултати. Изданията да бъдат съобразени с културния календар на читалището.

**4.3.** Да се подготвят и изпращат материали за читалищната дейност в регионални печатни издания при подходящи случаи.

**4.4**. Да продължи практиката за пълноценно използване на рекламната витрина на читалището: чрез снимков и друг материал да се показват участията на школите и съставите и се отбелязват важни дати и събития от празничния и културния календар.

**4.5.** Да се организира рекламна кампания в началото на творческия сезон за набиране на участници в постоянните школи и състави на читалището.

**5. Организационна и финансова дейност:**

**5.1.** Да продължи кандидатстването по проекти пред различни донорски организации.

**5.2.** Непрекъснат да бъде процеса за набиране на нови читалищни членове в срок до провеждане на събранието.

**5.3.** Да се използват всички възникнали възможности за ремонт и обновяване на сградата на читалището, както и набавяне на нова съвременна техника.

**5.4.** Да се събира редовно членският внос, както и всички утвърдени в читалището такси.

**5.5.** Да продължи воденето на летописната книга за читалището.

**5.6.** Да се води редовно и правилно утвърдената в читалището финансова, трудово – правна и организационна документация.

**5.7.** Да се подготви и проведе в необходимия срок редовното годишно отчетно - изборно събрание на читалището.

Планът е приет на заседание Председател: ……………………

на Настоятелството с /Веска Иванова/

Протокол № 29/28.09.2020 г.

.